Què hem après?

UNITAT 6: Màquines i energia.

MEDI NATURAL

A casa i a l’escola utilitzem màquines que ens fan la vida més fàcil.

Les màquines que tenen poques peces són les màquines simples, també anomenades eines. Ex. Les tisores.

Les màquines més complexes, amb més peces, són les màquines compostes. Ex. L’helicòpter.

Les màquines que funcionen amb la nostra força són les màquines manuals. Ex. La grapadora.

Les màquines que necessiten electricitat, piles o combustible com la benzina per funcionar ,són les màquines automàtiques. Ex. La rentadora.

L’energia és necessària per a que funcionin les màquines. La llum, la benzina i l’electricitat són formes d’energia.

La llum prové del Sol. La benzina s’obté del petroli. L’electricitat es pot obtenir aprofitant la força de l’aigua i del vent.

La llum és una forma d’energia que ens deixa veure la forma i els colors dels objectes.

Hi ha materials que deixen passar la llum. Són els materials transparents. Ex. El vidre.

Hi ha materials que deixen passar la llum una mica. Són els materials translúcids. Ex. Les cortines.

Hi ha materials que no deixen passar la llum. Són els materials opacs. Ex. La fusta.